SARL-NUUS - SONDAG 25 OKTOBER 2009 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die web: www.sarl.org.za. Klik 
op ARMI en volg die skakels soos aangedui. Vir oudio via Echolink, koppel 
met ZSOJPL-R. Hierdie, en vorige bulletins, kan van www.sarl.org.za afgelaai 
word en u kan ook daar inteken om toekomstige bulletins per e-pos te ontvang. 
U nuusleser is (naam en roepsein), op 145,725 MHz vanuit Pretoria, met her- 
leidings op 28,325, 14,235, 10,130, 7,066 en 3,695 MHz ESB asook op 52,750, 
438,825 en 1 297 MHz FM in die Pretoria-gebied. (Ander nuuslesers verander 
soos toepaslik). 


STIL SLEUTELS 


Dit is met leedwese dat ons moet bekend maak dat die sleutels van twee ra- 
dioamateurs in die afgelope tyd stil geraak het. Hulle is: Johannes (Jan) Gi- 
jzen, ZRGANB, op 27 September. Hy laat sy eggenote Elizabeth na. Chrissy 
Williams, ZS6JX, op 8 Oktober. Sy was die eggenote van Dave, ZS6JW. Ons 
innige meegevoel gaan aan die agtergeblewenes, ander familie en vriende van 
die afgestorwenes. 


(POUSE) 
In die nuus vandag; 
SUMBANDILASAT NOU MET TROTS AS SO-67 BEKEND 


AMATEURRADIO BEINDRUK KINDERS BY DIE HMO SE DAG VIR ON- 
TWIKKELING VAN WETENSKAP 


LIDMAATSKAP KRUIP STADIG TERUG NA VERLEDE JAAR SE HOë 
SYFER 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SUMBANDILASAT NOU MET TROTS AS SO-67 BEKEND 


Volgende op die eerste toetse van SumbandilaSat se amateurradioloonvrag, het 
AMSAT NA die benaming SO-67 daaraan toegeken. SO-67 is nognie vir al- 
gemene gebruik vrygestel nie aangesien verdere toetse deur die grondbeheer- 
stasie met n aantal strategies geleë radioamateurs nog uitgevoer word. SA 
AMSAT is trots daarop dat Suid-Afrika twee OSCAR-satelliete (OSCAR — Or- 
biting Satellite Carrying Amateur Radio) in die ruimte kon laat plaas. Die eerste 
een was SUNSAT OSCAR 35 (SO-35) wat die amateurgemeenskap wêreldwyd 
goed gedien het. Verdere toetsing van SO-67 sal nog vir n tyd voortgaan. Nadat 
alle toetse voltooi is, en die SunSpacespan al die ander loonvragte bevredigend 
getoets het, sal n bedryfskedule gepubliseer word en sal die satelliet vir algemene 
gebruik vrygestel word. Toetse het getoon dat die frekwensies van SO-67 effens 


laer as die gepubliseerde frekwensies is. Die beste resultate is op 145,875 MHz 
verkry. Soos met, toetsing en instruksies voortgegaan word, is die beste raad om 
in die nabyheid van 145,880 MHG in te stem. Waar moontlik sal die tye wanneer 
SO-67 vir toetsing aangeskakel word, op www.amsatsa.org.za gepubliseer word. 
Stuur rapporte aan saamsat@intekom.co.za. 


OPDATERING VAN TUISKONSTRUKSIEKURSUS 


Die tuiskonstruksiekursus wat op 21 November in Gauteng gehou gaan word, 
is vol bespreek en geen verdere inskrywings kan aanvaar word nie. Plekke vir 
die kursus in Kaapstad word vinnig opgeneem, maar daar is nog plek beskik- 
baar; dit geld ook vir Port Elizabeth en Durban. Besoek www.sarl.org.za, vir 
verdere inligting en vir n lys van bevestigde registrasies. Om die bladsy vir 
die tuiskonstruksiekursus te bereik, klik op “activities”, kies dan RTA vir die 
koppeling. 


AMATEURRADIO BEINDRUK KINDERS BY DIE HMO SE DAG VIR ON- 
TWIKKELING VAN WETENSKAP 


Jakkalsjag en ander aktiwiteite wat verband hou met amateurradio het die 
kinders beindruk tydens die dae vir die ontwikkeling van wetenskap by die Her- 
manus Magnetiese Observatorium. John en Lynn Willescroft het die verskeie 
aktiwiteite georganiseer. John rapporteer dat die 450 MH lisensievrye senders 
en ontvangers vir die jakkalsjagte baie goed gewerk het, met geen probleme met 
weerkaatsing nie en die ontvangers was baie goed met die demonstrering van 
die eienskappe van die Yagi-antenna. John het aan SARLNUUS gesê: “Ons het 
eerstens die gevoude dipool aanmekaargesit en die patroon teenoor n sender 
gewys. Daarna het ons elemente een vir een bygesit en gewys hoe die patroon 
verander. Die kinders het gesê dat hulle dit nog nooit voorheen so gesien werk 
het nie. In n brief wat Sandile Malinga, die besturende direkteur van die HMO 
geskryf het staan: Namens die Hermanus Magnetiese Observatorium en die Na- 
sionale Navorsingstigting, spreek ek my innige dank en hartlike waardering uit 
aan u vir u besoek aan die HMO en die aanbieding van die jakkalsjagaktiwiteit. 
Die aktiwiteit is deur almal geniet en dit het baie bygedra om aan die jongelinge 
te toon dat wetenskap prettig kan wees. My dogter het dit baie geniet en tuis 
praat sy saans nog oor hoe genotvol die jag was. Dit is dinge soos hierdie wat 
n blywende en positiewe indruk in hierdie jong gedagtes laat en wetenskap vir 
ons toekoms bevorder”. Baie dankie John en Lynn dat julle die vlag hoog laat 
wapper het. 


LIDMAATSKAP KRUIP STADIG TERUG NA VERLEDE JAAR SE HOë 
SYFER 


Die huidige opbetaalde ledetal van die SARL staan op 1 243, wat steeds laer is 
as wat dit aan die einde van Junie was, toe ledegeld betaal moes word. Indien 
u nognie u lidmaatskap hernu het nie, doen dit nou. Dit is nooit te laat om die 
nasionale liggaam vir amateurradio in Suid-Afrika te ondersteun nie. Jaarlikse 
ledegeld vir n gewone lid is slegs R340, wat, indien u daaroor nadink, minder 
as R1 per dag is, min genoeg om u stokperdjie, waarin u so baie belê het, te 


beskerm. Indien u besonderhede benodig oor hoe om elektronies te betaal, bel 
Mariska Maandag by 011 675 2393 of stuur n e-pos aan admin@sarl.org.za. 
Hierdie week verwelkom ons die volgende nuwe lede: ZR6SRA, Bertrand Ford; 
ZS1PN, Pieter Nel; ZU5SWLD, Wesley Du Preez; ZR6MP, B.P. Meyer; ZR6GKHN, 
K.H Niewenhuis; ZUIK, Renier de Jager; ZU1V, Victoria de Jager; ZUIPPG, 
Tiffany de Jager; ZS6CO, L Jerman Luckertz; ZR6KBS, Johannes H van der 
Westhuizen. Ons wens hulle n gelukkige verbintenis met die SARL toe. 


JOHN VORSTER TEGNOLOGIESE HOËRSKOOL 40 m-FOONKOMPETISIE 


1. Doel. Dit is n pretaktiwiteit om kontakte tussen radioamateurs onder 26 
jaar oud aan te moedig. 

2. Datum en tyd: 31 Oktober 2009 van 08:00 tot 10:00 UTC [10:00 to 12:00 
SAT]. 

3. Frekwensie: Dit is n foon alleen kompetisie in die 40 meterband [7,130 to 
7,200 MHz]. 

4. Kategorieë: 


a. Klas B, ZU-lisensiehouers; 
b. Klas A, ZR- en 7S-lisensiehouers. 
5 


. Krag: 


. Klas B — Maks 20 W; 
. Klas A — Maks 100 W. 


a 
b 
6. Uitruiling: `n RS-verslag en die operateur se ouderdoms word uitgeruil. 
7. Puntetelling: SO tussen twee stasies onder die ouderdom van 26 — 5 
punte; @OSO tussen een stasie onder 26 en n stasie oor 26 — 3 punte; OSO 
tussen twee stasies beide oor 26 — 1 punt; @OSO met ZS6JVT — 10 punte. 
8. Logstate: Logstate en opsommings moet voor 15 November 2009 per 
@-pos gestuur word aan telesat@cybersmart.co.za of per slakkepos aan 
JVT Jeugkompetisie, Tegnologiese Hoërskool John Vorster, Posbus 31 714, 
Totiusdal, 0134. Die ouderdom van die operateur moet in die opsomming 
aangetoon word. 
9. Sertifikate: Die insenders van die vyf hoogste tellings in elke klas sal n 
sertifikaat ontvang. 
10. Prys: Daar sal n gelukkige trekking wees tussen al die insenders van 
logstate. 


HE-VOORTPLANTINGSVOORSPELLING 


Hannes Coetzee, ZSGBZP, rapporteer dat die sonaktiwiteitsvlak steeds baie laag 
is. `n Sonvlek het in die Noordelike halfrond probeer vorm maar tans is daar 
geen sigbare sonvlekke nie. 20 en A0-m is die beste keuses vir DX met 10 m 
wat gedurende die middae wil-wil wakker word. Gedurende die middae gaan 
die toestande na, die Ooste en die Weste goed wees. Gedurende laatmiddae en 
aande gaan toestande na Europa goed wees. (Gedurende die oggende is daar 
moontlike kanse om kontakte met Australië op 20 m te maak. Kontakte met 
Nieu-Zeeland gaan uitdagend wees. Daar is ook moontlikhede van 20 en 15 m 


kontakte met Brasilië gedurende die laat middae en vroeë aande. Gedurende 
die middae is daar goeie kanse vir 15 m kontakte met die VSA. Dit is nou wat 
Hannes oor DX-toestande te sê gehad het. Luister nou wat tog in die afgelope 
week gebeur het: “Tot sy verbasing het Ean, ZS1PR, Dinsdagaand (20e) om 
19:55 SAT vir John, ZS4S, in `n ESB @SO op twintig meter met `n Kanadese 
stasie gehoor. Toe die Kanadese stasie om 20:00 afteken roep Ean vir John en 'n 
kontak met rapporte van 55 in beide rigtings volg. Toe John sy kubieke vierpool 
na Kaapstad draai styg die seinsterktes tot vêr oor S9 in beide rigtings. By tye 
was John se sein S9-4-30 by Ean”. Later sluit Shane, ZS4TW, Henk ,ZS1TACD, 
en Dennis, ZS1AU, hulle by die @SO aan. Toe daar om 21:10 afgeteken word 
was seine tussen Kaapstad en Bloemfontein nog goed. Ean rapporteer ook dat 
20 meter nou byna elke aand in Kaapstad oop bly vir DX tot so 22:00 SAT. 
Hannes sê nou verder dat plaaslike toestande gedurende die dae op 40 m goed 
gaan wees. 80 m behoort gedurende vroegoggende en laatmiddae goeie resultate 
oor die korter afstande lewer. 30 m sal gedurende die middel van die dae goeie 
resultate oor die langer afstande lewer. Saans is 80 m die beste keuse. Besoek 
gerus www.spaceweather.co.za, vir meer inligting. 


DAGBOEK VAN GEBEURE 


25 Oktober - Spesiale geleentheidstasie ZS3SKA, op die terrein vir die die 
Vierkant Kilometer Opstelling nog vandag op die lug; 26 Oktober Lesing 
“Maak gebruik van virtuele wêrelde” Kaapstad, lesingteaterkompleks, Kaapse 
Skiereilandse Universiteit van Tegnologie om 17:30; 31 Oktober - ZS6PTA se 
Megasnuffelmark by die Pretoria Motorklub in Silverton van 08:00 tot 11:00; 
31 Oktober HTS John Vorster se 40 m-Jeugkompetisie 08:00 tot 10:00; 21 
November 'Tuiskonstruksiekursus, Gauteng by die NARS. 


SARL-Nuus nooi klubs en individue om nuusberigte wat vir radioamateurs en 
kortgolfluisteraars van belang is, in te stuur. Plaas nuusberigte, indien moont- 
lik, in beide Afrikaans en Engels alleenlik op www.sarl.org.za/newsinbox.asp, 
nie later nie as die Donderdag wat die bulletindatum voorafgaan. Die SARL 
nooi u ook om te luister na die program Amateur Radio Mirror International, 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n podcastuitsending 
waarna geluister kan word. Vir oudiostrome en Echolink deur ZS6FCS, be- 
soek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsend- 
ings op die nie-amateurfrekwensies. U het geluister na `n nuusbulletin van die 
Suid-Afrikaanse Radioliga wat deur George, ZS6NE, opgestel is. Dankie dat u 
geluister het. 73. /EX 


